Hun tok kandidatgraden i fysikk og matematikk ved Statsuniversitetet i Moskva i 1972 og doktorgraden i astronomi ved Insituttet for romforskning i Moskva i 1984. Hun har særlig forsket på utviklingen av faste objekter, som hvite dverger og nøytronstjerner, og på gammaglimt. Hun fikk sin professorstilling ved det daværende Statsuniversitetet i Tartu i 1988. Hun ble senere også instituttleder. Hun emeriterte i 2015.